
hrvatskog hatoličhog akadsoishog draštva 
„Preporod" u 6racu. 


1. Ime i sjedište društva. Društveni znak i geslo. 

§ 1. Ime je društvu: „Hrvatsko katoličko akademsko druš¬ 
tvo „Preporod" a sjedište mu je u Gracu. Društveni znak je 
crveno-bijelo-modra vrpca sa natpisom: „Preporod". Geslo je: 
„Za vjeru i dom". 

II. Svrha, sredstva i ustanovljenje društva. 

§ 2. Društvu je svrha njegovanje vjerskog i narodnog čuv¬ 
stva, znanosti i umjetnosti, te zadružnog života megju članovima. 

§ 3. Sredstva su: 

1. megjusobno poticanje na vjersko življenje i kršćansko 
čuvstvo; 

2. gajenje hrvatskog jezika u općenju drugova; 

3. znanstvena i Ijeposlovna predavanja; 

4. pjevanje, glazba, izleti i zabavne večeri; 

5. društvena čitaonica i knjižnica. 

§ 4. Društvo osugjuje svaku mensuru i dvoboj. 

§ 5. Novčana sredstva priskrbljuje društvo: 

1. prinosima članova; 

2. darovima i legatima. 

§ 6. Društvo se ustanovi, kada nadležna oblast potvrdi 
pravila, na ustanovnoj skupštini, koju sazove predlagatelj ovih 
pravila, na kojoj pristupi najmanje pet članova i ti biraju sve 
društvene odbornike. 


III. članovi. 

§ 7. Članovi društva jesu: 

1. izvršujući; — ovi su redoviti članovi i starješine sa 
pravima navedenim u § 10.; 

2. neizvršujući; — a ovi su: podupiratelji, utemeljitelji 
i začasni članovi. 

§ 8. Redoviti članovi mogu biti samo osvjedočeni rimo¬ 
katolici Hrvati, slušatelji gradačkoga sveučilišta, iznimno i drugi 
slavenski redoviti ili izvanredni slušatelji gradačkog sveučilišta 
rimo-katoličke vjeroispovjesti. Prima ih odbor, koji može pristup 
u društvo zapriječiti, a da pri tom ne navede razloga. Redoviti 
članovi plaćaju dvije krune upisnine i jednu krunu članarine. 
Odbor ima pravo promijeniti upisninu i članarinu. 

Starješinom može postati svaki akademski naobražen ka¬ 
tolik Hrvat, koji je za vrijeme svojih akademskih nauka bio re¬ 
doviti član „Preporoda". 

Podupiratelj je svatko, tko promiče društvene svrhe i 
plaća u društvenu blagajnu godišnji iznos od pet kruna. 

Utemeljiteljem postane, koji jednom za uvijek plati u druš¬ 
tvenu blagajnu pedeset kruna. 

Počasni član je samo onaj, koji je stekao osobitih zasluga 
za ovo društvo, a imenuje ga glavna skupština. 


IV. Prava i dužnosti članova. 

§ 9. Svaki član ima pravo: 

1. služiti se društvenom čitaonicom i knjižnicom; 

2. sudjelovati kod društvenih sastanaka. 

§ 10. Redoviti članovi i starješine stavljaju na glavnim 
skupštinama predloge i pitanja, te raspravljaju; glasuju, biraju 
i birani mogu biti samo redoviti članovi. 

§ 11. Dužnosti članova osim počasnih jesu: 

redovito plaćati odregjenu članarinu i promicati druš¬ 
tvene svrhe. 

V. Društveni organi. 

§ 12. Društveni organi jesu: odbor i glavna skupština. 

§ 13. Odbor se sastoji iz predsjednika, podpredsjednika, 
tajnika, blagajnika, knjižničara i arhivara. Odbor se bira svakog 
tečaja na glavnoj skupštini apsolutnom većinom glasova.*) 

§ 14. Djelokrug pojedinih odbornika je označen u druš¬ 
tvenom poslovniku. 

§ 15. Odbor može vijećati, ako su najmanje četiri odbor¬ 
nika prisutna. Odborove sjednice vodi predsjednik, odnosno pod- 
predsjednik. Da odborovi zaključci budu valjani, treba da su 
prisutna barem četiri odbornika. Kod jednakosti glasova odlučuje 
predsjednik (izuzev § 16., 1.). 


*) Presjednik ili podpresjednik mora biti redoviti slušatelj gradačkog 
sveučilišta. 

§ 16. U djelokrug odbora spada: 

1. primanje novih članova s većinom od dvije trećine 
glasova; 

2. isključivanje članova na podlozi odluke, koju pred¬ 
laže društveni sud; 

3. izvršivanje zaključaka glavne skupštine; 

4. savjetovanje o važnim predmetima; 

5. uprava društvenog imetka; 

6. odregjivanje članarine i upisnine; 

7. nadzor o vršenju društvenih pravila. 

§ 17. Odborovo djelovanje pregledavaju koncem svakoga 
tečaja dva revizora, koje je zadnja glavna skupština za to oda¬ 
brala, da izvjeste o pregledbi na prvoj glavnoj skupštini slije¬ 
dećeg tečaja. 

§ 18. Redovne glavne skupštine drže se svakog mjeseca 
jedanput; u važnim slučajevima i više puta, kad zaključi odbor 
ili zahtjeva bar jedna trećina redovitih članova. Predsjeda pred¬ 
sjednik, a ako je ovaj zapriječen, podpredsjednik. 

§ 19. Glavna skupština može valjano zaključivati samo 
u prisutnosti apsolutne većine svih redovitih članova (izuzev § 
30., 1.). Za valjanost zaključka potrebna je apsolutna većina 
predanih glasova (izuzev §§ 20., 3. i 5., te § 30., 1.). Pri jed¬ 
nakosti glasova odlučuje predsjednik. 

§ 20. Djelokrug je glavne skupštine: 

1. izbor odbora i revizora; 

2. raspravljanje i zaključivanje o pojedinim predlozima 
odbora i članova; 

3. izbor počasnih članova s većinom od dvije trećine 
glasova; 

4. raspravljanje i vijećanje o računu i proračunu, te 
saslušanje izvještaja pojedinih odbornika i revizora; 

5. promjena društvenih pravila s većinom od dvije tre¬ 
ćine glasova. 

§ 21. 0 svim društvenim prilikama, koje ne spadaju ni 
na odbor ni na glavnu skupštinu, raspravlja se i zaključuje na 
prijateljskim sastancima, koji se drže jedanput na tjedan. Da 
zaključci vrijede, treba da je prisutna polovica redovitih članova, 
koji zaključuju s apsolutnom većinom glasova. Kod jednakosti 
glasova odlučuje predsjednik. 

VI. Društvene objave. 

§ 22. Sva društvena pisma i objave moraju potpisati pred¬ 
sjednik, odnosno podpredsjednik i tajnik. 

VII. Zastupanje društva prema vani. 

§ 23. Prema vani zastupa društvo predsjednik, a u slučaju 
zapreke podpredsjednik ili od predsjednika za to ovlašteni koji 
redoviti član. 

Vili. Društveni imetak. 

§ 24. Društveni imetak se dijeli u osnovnu glavnicu, bla¬ 
gajnu, knjižnicu i pokućstvo. Glavnici pripadaju prinosi uteme¬ 
ljitelja, polovina viška svakog tečaja i oni iznosi, koje za nju 
odredi glavna skupština iz društvene blagajne. 

§ 25. Koliki se iznos smije upotrijebiti iz osnovne glav¬ 
nice za društvenu knjižnicu i inventar, odregjuje za svaki po¬ 
jedini slučaj glavna skupština. 

§ 26. Novac i sve vrijednosne predmete prima u ime druš¬ 
tva tajnik uz namiru potpisanu od njega i predsjednika, te ih 
predaje blagajniku. 


IX. Društveni sud. 

§ 27. Razmirice i prestupke iz društvenih odnošaja riješava 
društveni sud od tri člana; svaka stranka bira po jednoga, glavna 
pako skupština predsjednika. 

§ 2S. Društveni sud stvara apsolutnom većinom slijedeće 
zaključke: 1. da se odbija tužba; 2. da se optuženik ukori; 3. 
da izgubi svoj odbornički mandat; 4. da se isključi iz društva. 

§ 29. Ako nastane prepirka poradi pravila ili poslovnika, 
rasugjuje društveni sud definitivno, kako se imadu tumačiti pra¬ 
vila i poslovnik. 

X. Raspust društva. 

§ 30. Društvo se raspušta: 

1. ako raspust zaključi glavna skupština od tri četvrtine 
prisutnih redovitih članova sa dvije trećine glasova; 

2. ako ga oblast raspusti. 

§ 31. Ako se društvo raspusti, čitav društveni imetak pri- 
pane društvu, koje se u roku od 3 godine osnuje u Gracu sa 
svrhom označenom u § 2. ovih pravila. Ako se pako u roku od 
tri godine ne osnuje takovo društvo, društveni imetak pripada: 
„Hrv. kat. narodnom đačkom savezu" u Zagrebu. 

§ 32. Uoblaštenik od raspusne skupštine ima se brinuti, 
da se izvrše zaključci § 31., ako toga nije, to je dužan zadnji 
predsjednik. 


C. kr. namjesništvo u Gracu potvrdilo je ta pravila od¬ 
lukom od 19. ožujka 1911., broj 8^^. 





